CELEX: 52018PC0156
Language: el
Date: 2018-03-23
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση του Βελγίου – EGF/2017/010 BE/Caterpillar

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.3.2018
            COM(2018) 156 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα απόαίτηση του Βελγίου – EGF/2017/010 BE/Caterpillar 
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                («κανονισμός ΕΤΠ»).
            
            
               2.Την 1η Φεβρουαρίου 2017 το Βέλγιο υπέβαλε την αίτηση EGF/2017/010 BE/Caterpillar για χρηματοδοτική συνεισφορά από το ΕΤΠ, μετά τις απολύσεις
                  2
                στην επιχείρηση Caterpillar και σε 5 προμηθευτές (εφεξής «απολύσεις»). 
            
            
               3.Η Επιτροπή, αφού εξέτασε την εν λόγω αίτηση, κατέληξε στο συμπέρασμα, σύμφωνα με όλες τις εφαρμοστέες διατάξεις του κανονισμού ΕΤΠ, ότι πληρούνται οι όροι για τη χορήγηση χρηματοδοτικής συνεισφοράς από το ΕΤΠ. 
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2017/010 BE/Caterpillar 
                     
                  
               
                     
                        Κράτος μέλος
                     
                  
                  
                     
                        Βέλγιο
                     
                  
               
                     
                        Οικεία/-ες περιφέρεια/-ες (NUTS
                           3
                         επίπεδο 2)
                     
                  
                  
                     
                        Επαρχία Hainaut (BE32)
                     
                  
               
                     
                        Ημερομηνία υποβολής της αίτησης
                     
                  
                  
                     
                        18 Δεκεμβρίου 2017
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        18 Δεκεμβρίου 2017
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        24 Δεκεμβρίου 2017
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                          4 Φεβρουαρίου 2018 
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        29 Απριλίου 2018
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 1 στοιχείο α) του κανονισμού ΕΤΠ
                     
                  
               
                     
                        Κύρια επιχείρηση
                     
                  
                  
                     
                        Caterpillar – Solar Gosselies
                     
                  
               
                     
                        Αριθμός των οικείων επιχειρήσεων
                     
                  
                  
                     
                        1
                     
                  
               
                     
                        Τομέας/-είς οικονομικής δραστηριότητας
                     
                     
                        (κλάδος NACE αναθ. 2)
                           4
                        
                     
                  
                  
                     
                        28 (Κατασκευή μηχανημάτων και ειδών εξοπλισμού π.δ.κ.α.)
                     
                  
               
                     
                        Αριθμός θυγατρικών, προμηθευτών και κατάντη παραγωγών
                     
                  
                  
                     
                        5
                           5
                        
                     
                  
               
                     
                        Περίοδος αναφοράς (τέσσερις μήνες):
                     
                  
                  
                     
                        31 Μαΐου 2017 – 30 Σεπτεμβρίου 2017 
                     
                  
               
                     
                        Αριθμός απολύσεων κατά την περίοδο αναφοράς  (α)
                     
                  
                  
                     
                        1 364
                     
                  
               
                     
                        Αριθμός απολύσεων πριν από ή μετά την περίοδο αναφοράς  (β)
                     
                  
                  
                     
                           921
                     
                  
               
                     
                        Συνολικός αριθμός απολύσεων 
                     
                  
                  
                     
                        2 287
                     
                  
               
                     
                        Συνολικός αριθμός επιλέξιμων δικαιούχων
                     
                  
                  
                     
                        2 287
                     
                  
               
                     
                        Συνολικός εκτιμώμενος αριθμός στοχευόμενων δικαιούχων
                     
                  
                  
                     
                        2 287
                     
                  
               
                     
                        Αριθμός στοχευόμενων νέων που βρίσκονται εκτός εκπαίδευσης, απασχόλησης ή κατάρτισης (ΕΑΕΚ)
                     
                  
                  
                     
                           300
                     
                  
               
                     
                        Προϋπολογισμός για εξατομικευμένες υπηρεσίες (σε EUR)
                     
                  
                  
                     
                        7 575 294
                     
                  
               
                     
                        Προϋπολογισμός για τη χρήση του ΕΤΠ
                           6
                         (σε EUR)
                     
                  
                  
                     
                           127 400
                     
                  
               
                     
                        Συνολικός προϋπολογισμός (σε EUR)
                     
                  
                  
                     
                        7 702 694
                     
                  
               
                     
                        Συνεισφορά του ΕΤΠ (60 %) (σε EUR)
                     
                  
                  
                     
                        4 621 616
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Το Βέλγιο υπέβαλε την αίτηση EGF/2017/010 BE/Caterpillar εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, στις 18 Δεκεμβρίου 2017. Η Επιτροπή επιβεβαίωσε την παραλαβή της αίτησης την ίδια ημερομηνία και ζήτησε από το Βέλγιο πρόσθετες πληροφορίες στις 24 Δεκεμβρίου 2017. Οι εν λόγω πρόσθετες πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 29 Απριλίου 2018.
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 2 287 εργαζομένους που απολύθηκαν από την επιχείρηση Caterpillar Solar Gosselies (Caterpillar) και πέντε προμηθευτές. Η Caterpillar δραστηριοποιείται στον οικονομικό τομέα που ταξινομείται στον κλάδο 28 της NACE αναθ. 2 (Κατασκευή μηχανημάτων και ειδών εξοπλισμού). Οι απολύσεις από τις οικείες επιχειρήσεις εντοπίζονται στην περιφέρεια επιπέδου NUTS 2 Hainaut (BE32).
            
            
                     
                        Επιχειρήσεις και αριθμός απολύσεων 
                     
                  
               
                     
                        Caterpillar 
                     
                  
                  
                     
                        1 997
                     
                  
               
                     
                        Cediwal
                     
                  
                  
                     
                        68
                     
                  
               
                     
                        Eutraco
                     
                  
                  
                     
                        63
                     
                  
               
                     
                        Yusen
                     
                  
                  
                     
                        125
                     
                  
               
                     
                        Attecam
                     
                  
                  
                     
                        9
                     
                  
               
                     
                        MHP
                     
                  
                  
                     
                        25
                     
                  
               
                     
                        Συνολικός αριθμός επιχειρήσεων: 6 
                     
                  
                  
                     
                        Συνολικός αριθμός απολύσεων: 2 287
                     
                  
               
                     
                        Συνολικός αριθμός αυτοαπασχολουμένων των οποίων διακόπηκε η δραστηριότητα: 
                     
                  
                  
                     
                        0
                     
                  
               
                     
                        Συνολικός αριθμός επιλέξιμων εργαζομένων και αυτοαπασχολουμένων:          
                     
                  
                  
                     
                        2 287
                     
                  
               
            
            
            
            
         
         
            
            
            
            
            
            
               Κριτήρια παρέμβασης
            
            
               6.Το Βέλγιο υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α)< του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων των απολύσεων εργαζομένων από τους προμηθευτές και τους κατάντη παραγωγούς.. 
            
            
               7.Η περίοδος αναφοράς των τεσσάρων μηνών για την αίτηση εκτείνεται από την 31η Μαΐου 2017 έως την 30ή Σεπτεμβρίου 2017. 
            
            
               8.Οι απολύσεις κατά την περίοδο αναφοράς είναι οι εξής:
            
            
               –1 161 εργαζόμενοι απολύθηκαν από την Caterpillar 
            
            
               –  203 εργαζόμενοι απολύθηκαν από τέσσερις προμηθευτές της Caterpillar.
            
            
               Υπολογισμός απολύσεων και παύσης δραστηριότητας
            
            
               9.Οι 1 364 απολύσεις κατά την περίοδο αναφοράς έχουν υπολογιστεί από την ημερομηνία της de facto καταγγελίας της σύμβασης απασχόλησης ή της λήξης της.
            
            
               Επιλέξιμοι δικαιούχοι
            
            
               10.Εκτός από τους εργαζομένους που προαναφέρθηκαν, στους επιλέξιμους δικαιούχους συμπεριλαμβάνονται 923 εργαζόμενοι που απολύθηκαν πριν από ή μετά την περίοδο αναφοράς των τεσσάρων μηνών. Κατά συνέπεια, οι επιλέξιμοι δικαιούχοι είναι συνολικά 2 287. Δεν υπάρχει αλληλεπικάλυψη μεταξύ των εργαζομένων που χρηματοδοτούνται μέσω της υπόθεσης EGF/2014/011 BE/Caterpillar και εκείνων που περιλαμβάνονται στην παρούσα αίτηση.
            
            
               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης
            
            
               11.Για να αποδείξει τη σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης, το Βέλγιο υποστηρίζει ότι ο κύριος λόγος για τη μείωση του εργατικού δυναμικού είναι ο παγκόσμιος ανταγωνισμός στον κατασκευαστικό τομέα και στον τομέα των εξορυκτικών μηχανημάτων, καθώς και η επακόλουθη απώλεια μεριδίου αγοράς της Caterpillar στον τομέα των μηχανημάτων
                  7
               .
            
            
               12.Η παραγωγή του μεταλλευτικού τομέα στην Ευρώπη μειώθηκε από 234 εκατ. EUR το 2012 σε 180 εκατ. EUR το 2015
                  8
                και οι εξαγωγές της ΕΕ 28 σημείωσαν δραματική μείωση από το 2014 και μετά
                  9
               . 
            
            
               13.Σύμφωνα με τα στοιχεία που αναφέρονται από τις βελγικές αρχές, οι μονάδες παραγωγής της Caterpillar βρίσκονται κοντά στις αγορές τους, γεγονός που εξηγεί τη σχέση μεταξύ των ευρωπαϊκών και παγκόσμιων εξελίξεων της αγοράς και τη μείωση του εργατικού δυναμικού στη μονάδα στο Gosselies. Ειδικότερα, το μερίδιο της Ασίας στις πωλήσεις της Caterpillar υπερδιπλασιάστηκε μεταξύ του 2003 και του 2013
                  10
               .
            
            
               14.Το 2008 η τιμή του χάλυβα στην Ευρώπη αυξήθηκε δραματικά, ενώ η τιμή στην Κίνα μειώθηκε και, επί του παρόντος, εξακολουθεί να είναι χαμηλότερη από την τιμή στην Ευρώπη
                  11
               . Ως εκ τούτου, η παραγωγή ενός μηχανήματος στο Gosselies είναι κατά 21 % ακριβότερη από ό,τι η παραγωγή του στην Κίνα
                  12
               .
            
         
         
            
               Γεγονότα που οδήγησαν στις απολύσεις και στην παύση δραστηριότητας
            
            
               15.Το κύριο γεγονός που οδήγησε στις απολύσεις είναι η ανακοίνωση από την Caterpillar Belgium S.A. στις 2 Σεπτεμβρίου 2016 ότι θα αρχίσει διαδικασία ομαδικών απολύσεων στη μονάδα παραγωγής της στο Gosselies. 
            
            
               16.Πρόκειται ήδη για τη δεύτερη αίτηση ΕΤΠ του Βελγίου σχετικά με την Caterpillar. Το 2014 1 399 εργαζόμενοι αποτέλεσαν αντικείμενο της πρώτης αίτησης ΕΤΠ που αφορούσε τις απολύσεις στην επιχείρηση. Η παρούσα πρόταση περιλαμβάνει τους υπόλοιπους 1 997 εργαζομένους στη μονάδα.
            
            
               17.Το 2015 η Caterpillar επένδυσε σε νέα γραμμή συναρμολόγησης για να ενισχύσει τη θέση της στην αγορά. Ωστόσο, παρά τις περί του αντιθέτου προσδοκίες, η οικονομική ανάπτυξη στην Ευρώπη ήταν πολύ αργή και, ως εκ τούτου, η οικονομική κατάσταση της επιχείρησης δεν ανέκαμψε όπως αναμενόταν. 
            
            
               18.Σε σύγκριση με άλλες μονάδες, η μονάδα Gosselies στο Βέλγιο δεν είναι πλέον ανταγωνιστική. Κατά συνέπεια, η Caterpillar έχει μεταφέρει την παραγωγή της στις αναδυόμενες χώρες της Ασίας και της Λατινικής Αμερικής, όπως η Κίνα και η Νότια Κορέα λόγω των ταχέως αναπτυσσόμενων νέων αγορών και του χαμηλού κόστους παραγωγής, που συνδέονται με λιγότερο περιοριστικές κανονιστικές ρυθμίσεις για το περιβάλλον και χαμηλότερο ωριαίο κόστος εργασίας. Η επιχείρηση παύει πλέον όλες τις δραστηριότητές της στο Βέλγιο. 
            
            
               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό και εθνικό επίπεδο
            
            
               19.Το ποσοστό ανεργίας αναμένεται να αυξηθεί από 6,1 % στην περιφέρεια Hainaut, σύμφωνα με τη Δημόσια Υπηρεσία Απασχόλησης της Βαλονίας (FOREM)
                  13
               . 
            
            
               20.Το κλείσιμο της μονάδας της Caterpillar οδήγησε στην απόλυση 288 εργαζομένων μεταξύ των προμηθευτών.
            
            
               21.Περισσότεροι από το 11 % των εργαζομένων για τους οποίους ζητείται ενίσχυση είναι ηλικίας άνω των 55 ετών. 
            
            
               22.Τα άτομα που αναζητούν εργασία στο Charleroi είναι κυρίως χαμηλής ειδίκευσης (το 50,6 % δεν έχουν ολοκληρώσει την ανώτερη δευτεροβάθμια εκπαίδευση) και το 40 % είναι άνεργοι επί μεγάλο χρονικό διάστημα (περισσότερο από 24 μήνες). Το ποσοστό απασχόλησης στο Charleroi είναι μόνον 52,2 %, κατά πέντε σχεδόν εκατοστιαίες μονάδες χαμηλότερο από το μέσο ποσοστό στην περιφέρεια της Βαλονίας (57,1 % (Πηγή: FOREM)
                  14
               . 
            
            
               Στοχευόμενοι δικαιούχοι και προτεινόμενες δράσεις
            
            
               Στοχευόμενοι δικαιούχοι
            
            
               23.Και οι 2 287 απολυθέντες εργαζόμενοι αναμένεται να συμμετάσχουν στα μέτρα. Η κατανομή των εν λόγω εργαζομένων κατά φύλο, ιθαγένεια και ηλικιακή ομάδα έχει ως εξής:
            
            
                     
                        Κατηγορία
                     
                  
                  
                     
                        Αριθμός 
                           στοχευόμενων δικαιούχων
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        2 115
                     
                  
                  
                     
                        (92,47 %)
                     
                  
               
                     
                  
                  
                     
                        Γυναίκες:
                     
                  
                  
                     
                         172
                     
                  
                  
                     
                        (7,53 %)
                     
                  
               
                     
                        Ιθαγένεια:
                     
                  
                  
                     
                        Πολίτες της ΕΕ:
                     
                  
                  
                     
                        2 233
                     
                  
                  
                     
                        (97,64 %)
                     
                  
               
                     
                  
                  
                     
                        Πολίτες τρίτων χωρών:
                     
                  
                  
                     
                         54
                     
                  
                  
                     
                        (2,36 %)
                     
                  
               
                     
                        Ηλικιακή ομάδα:
                     
                  
                  
                     
                        15-24 ετών
                     
                  
                  
                     
                         2
                     
                  
                  
                     
                        (0,09 %)
                     
                  
               
                     
                  
                  
                     
                        25-29 ετών
                     
                  
                  
                     
                         70
                     
                  
                  
                     
                        (3,06 %)
                     
                  
               
                     
                  
                  
                     
                        30-54 ετών
                     
                  
                  
                     
                        1 952
                     
                  
                  
                     
                        (85,34 %)
                     
                  
               
                     
                  
                  
                     
                        55-64 ετών
                     
                  
                  
                     
                         263
                     
                  
                  
                     
                        (11,51 %)
                     
                  
               
                     
                  
                  
                     
                        άνω των 64 ετών:
                     
                  
                  
                     
                         0
                     
                  
                  
                     
                        (0,00 %)
                     
                  
               
               24.Επιπροσθέτως, το Βέλγιο θα παράσχει εξατομικευμένες υπηρεσίες με τη συγχρηματοδότηση του ΕΤΠ σε έως 300 νέους οι οποίοι βρίσκονται εκτός απασχόλησης, εκπαίδευσης ή κατάρτισης (ΕΑΕΚ) και είναι ηλικίας κάτω των 30 ετών κατά την ημερομηνία της υποβολής της αίτησης, δεδομένου ότι 1 364 από τις απολύσεις που αναφέρονται στο σημείο 8 σημειώθηκαν στην περιφέρεια Hainaut (BE32) επιπέδου NUTS 2, που είναι επιλέξιμη σύμφωνα με την Πρωτοβουλία για την Απασχόληση των Νέων. 
            
            
               25.Το άρθρο 6 παράγραφος 2 του κανονισμού ΕΤΠ προβλέπει ότι τα κράτη μέλη μπορούν να παρέχουν εξατομικευμένες υπηρεσίες συγχρηματοδοτούμενες από το ΕΤΠ και σε νέους ΕΕΑΚ, έως τις 31 Δεκεμβρίου 2017. Η πρόταση της Επιτροπής για κανονισμό του Ευρωπαϊκού Κοινοβουλίου και του Συμβουλίου σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης
                  15
                (εφεξής «κανονισμός Omnibus») περιλαμβάνει τροποποίηση του άρθρου 6 παράγραφος 2 του κανονισμού ΕΤΠ, ώστε να παραταθεί η παρέκκλιση για τους ΕΑΕΚ. Σύμφωνα με στοιχεία που δημοσίευσε η Eurostat στις 17 Ιανουαρίου 2018, το ποσοστό απασχόλησης των ατόμων ηλικίας μεταξύ 15 και 24 ετών στην περιφέρεια Hainaut είναι 33,3 %. Ως εκ τούτου, η περιοχή εξακολουθεί να είναι επιλέξιμη βάσει του άρθρου 6 παράγραφος 2 του κανονισμού ΕΤΠ. Η εν λόγω τροποποίηση θα εφαρμοστεί με αναδρομική ισχύ από την 1η Ιανουαρίου 2018. Κατά συνέπεια, η παρούσα απόφαση, η οποία περιλαμβάνει υποστήριξη σε άτομα ΕΑΕΚ, μπορεί να εκδοθεί μόλις εκδοθεί και τεθεί σε ισχύ ο κανονισμός Omnibus.
            
            
               26.Επομένως, ο συνολικός εκτιμώμενος αριθμός των στοχευόμενων δικαιούχων που αναμένεται να συμμετάσχουν στα μέτρα, συμπεριλαμβανομένων των ΕΕΑΚ, είναι 2 587.
            
            
               Επιλεξιμότητα των προτεινόμενων δράσεων
            
            
               27.Οι εξατομικευμένες υπηρεσίες που θα παρασχεθούν στους απολυθέντες εργαζομένους και στους ΕΑΕΚ συνίστανται στις ακόλουθες δράσεις: 
            
            
               –Εξατομικευμένη βοήθεια για την αναζήτηση εργασίας, διαχείριση ατομικών περιπτώσεων και γενικές υπηρεσίες πληροφόρησης. Τα εν λόγω μέτρα περιλαμβάνουν εξατομικευμένη βοήθεια για την αναζήτηση εργασίας, όπως η παροχή συμβουλών και ο επαγγελματικός προσανατολισμός, καθώς και υπηρεσίες ανοιχτής πληροφόρησης για τους εργαζόμενους και τους νέους ΕΕΑΚ.
            
         
         
            
               –Κατάρτιση και επανακατάρτιση. Αυτή περιλαμβάνει την επαγγελματική και συνεχή κατάρτιση που απευθύνεται σε εργαζομένους και ΕΑΕΚ. Τα μαθήματα σχεδιάστηκαν με σκοπό την προσφορά κατάρτισης με βάση τις αναπτυξιακές προτεραιότητες του Charleroi που καθορίζονται στο σχέδιο CATCH
                  16
               . 
            
            
               –Προώθηση της επιχειρηματικότητας. Το μέτρο αυτό θα προσφέρει στους συμμετέχοντες ένα σύστημα υποστήριξης για τους επιχειρηματίες, που προβλέπει στενή συνεργασία με τις περιφερειακές αρχές που παρέχουν υποστήριξη της αυτοαπασχόλησης.
            
            
               –Συνεισφορά για τη σύσταση επιχείρησης. Το μέτρο αυτό θα προσφέρει επιχορηγήσεις σύστασης νέων επιχειρήσεων για την προώθηση της δημιουργίας επιχειρηματικής δραστηριότητας, για την έναρξη και την εγκαθίδρυση επιχείρησης πλήρους απασχόλησης ή μερικής απασχόλησης.
            
            
               –Επιδόματα. Αυτά περιλαμβάνουν: 1) τα επιδόματα κατάρτισης για την κάλυψη των εξόδων του αναζητούντος εργασία ή του ΕΕΑΚ κατά τη διάρκεια της κατάρτισης· 2) τα επιδόματα κινητικότητας για την υποστήριξη της αποδοχής απασχόλησης σε μεγαλύτερη απόσταση μετακίνησης· 3) τα επιδόματα για επιστροφή στην εκπαίδευση για την προώθηση της επιστροφής στο εκπαιδευτικό σύστημα, τα οποία θα καταβάλλονται το πολύ για 12 μήνες και η καταβολή των οποίων θα έχει ως προϋπόθεση την υποχρέωση των αιτούντων να αποδείξουν την εγγραφή τους σε πρόγραμμα σπουδών τριτοβάθμιας εκπαίδευσης· 4) τα επιδόματα αναζήτησης εργασίας για την παροχή βοήθειας τόσο στα άτομα που αναζητούν εργασία όσο και στα άτομα ΕΑΕΚ, ώστε να καλύψουν τα έξοδα στα οποία υποβάλλονται προκειμένου να συμμετάσχουν στις δραστηριότητες που αφορούν την αναζήτηση εργασίας· 5) το επίδομα επιχειρηματικότητας για την κάλυψη των εξόδων στα οποία υποβάλλεται το άτομο που αναζητεί εργασία κατά τη διάρκεια της συμμετοχής του στις δραστηριότητες που αφορούν την αναζήτηση εργασίας και η καταβολή του οποίου θα έχει ως προϋπόθεση την υποχρέωση των αιτούντων να παρουσιάσουν ατομικό ή συλλογικό σχέδιο αυτοαπασχόλησης.
            
            
               28.Οι εξατομικευμένες υπηρεσίες που θα παρέχονται στα άτομα ΕΑΕΚ συνίστανται στις ίδιες δράσεις με εκείνες που προβλέπονται για τους απολυθέντες εργαζομένους.
            
            
               29.Οι προτεινόμενες δράσεις, που περιγράφονται εδώ, αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.
            
            
               30.Το Βέλγιο υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για την οικεία επιχείρηση βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει τις δράσεις αυτές.
            
            
               Εκτιμώμενος προϋπολογισμός
            
            
               31.Το εκτιμώμενο συνολικό κόστος ανέρχεται σε 7 702 694 EUR, εκ των οποίων οι δαπάνες για τις εξατομικευμένες υπηρεσίες ανέρχονται σε 7 575 294 EUR και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 127 400 EUR.
            
            
               32.Η συνολική χρηματοδοτική συνεισφορά που ζητείται από το ΕΤΠ είναι 4 621 616 EUR(60 % του συνολικού κόστους).
            
            
                     
                        Δράσεις
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα
                        (σε EUR)
                     
                  
                  
                     
                        Εκτιμώμενο συνολικό κόστος
                     
                     
                        (σε EUR)
                           17
                         
                     
                  
               
                     
                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]
                     
                  
               
                     
                        Μέτρα επαγγελματικής καθοδήγησης και άλλα προπαρασκευαστικά μέτρα (Reconversion: accompagnement/orientation/insertion)
                     
                  
                  
                     
                        2 587
                     
                  
                  
                     
                        1 852
                     
                  
                  
                     
                        4 790 323
                     
                  
               
                     
                        Κατάρτιση και επανακατάρτιση
                     
                     
                        (Formations spécifiques)
                     
                  
                  
                     
                        1 050
                     
                  
                  
                     
                        841
                     
                  
                  
                     
                        883 265
                     
                  
               
                     
                        Προώθηση της επιχειρηματικότητας
                     
                     
                        (Dispositif d'accompagnement à l'entreprenariat)
                     
                  
                  
                     
                        250
                     
                  
                  
                     
                        463
                     
                  
                  
                     
                        115 743
                     
                  
               
                     
                        Επιχορήγηση για τη σύσταση επιχειρήσεων
                     
                     
                        (Bourse de lancement)
                     
                  
                  
                     
                        75
                     
                  
                  
                     
                        10 000
                     
                  
                  
                     
                        750 000
                     
                  
               
                     
                        Υποσύνολο (α):
                     
                     
                        Ποσοστό της δέσμης εξατομικευμένων υπηρεσιών 
                     
                  
                  
                     
                        –
                     
                  
                  
                     
                        6 539 331
                     
                  
               
                     
                  
                  
                     
                  
                  
                     
                        (86,32 %)
                     
                  
               
                     
                        Επιδόματα και κίνητρα [δράσεις βάσει του άρθρου 7 παράγραφος 1 στοιχείο β) του κανονισμού ΕΤΠ]
                     
                  
               
                     
                        Επιδόματα για κατάρτιση, κινητικότητα, επιστροφή στην εκπαίδευση, αναζήτηση εργασίας και επιχειρηματικότητα
                     
                     
                        (formation, prime à l'emploi distant, reprise d'étude, recherche d'emploi et création d'activité)
                     
                  
                  
                     
                        2 587
                     
                  
                  
                     
                        400
                     
                  
                  
                     
                        1 035 963
                     
                  
               
                     
                        Υποσύνολο (β):
                     
                     
                        Ποσοστό της δέσμης εξατομικευμένων υπηρεσιών
                     
                  
                  
                     
                        –
                     
                  
                  
                     
                        1 035 963
                     
                  
               
                     
                  
                  
                     
                  
                  
                     
                        (13,68 %)
                     
                  
               
                     
                         Δράσεις βάσει του άρθρου 7 παράγραφος 4 του κανονισμού ΕΤΠ
                     
                  
               
                     
                        1. Προπαρασκευαστικές δραστηριότητες
                     
                  
                  
                     
                        –
                     
                  
                  
                     
                        82 000
                     
                  
               
                     
                        2. Διαχείριση
                     
                  
                  
                     
                        –
                     
                  
                  
                     
                        10 400
                     
                  
               
                     
                        3. Ενημέρωση και δημοσιότητα
                     
                  
                  
                     
                        –
                     
                  
                  
                     
                        5 000
                     
                  
               
                     
                        4. Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                         30 000
                     
                  
               
                     
                        Υποσύνολο (γ):
                     
                     
                        Ποσοστό επί του συνολικού κόστους:
                     
                  
                  
                     
                        –
                     
                  
                  
                     
                        127 400
                     
                  
               
                     
                  
                  
                     
                  
                  
                     
                        (1,65 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        7 702 694
                     
                  
               
                     
                        Συνεισφορά ΕΤΠ (60 % του συνολικού κόστους)
                     
                  
                  
                     
                        –
                     
                  
                  
                     
                        4 621 616
                     
                  
               
               33.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Το Βέλγιο επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.
            
            
               34.Το Βέλγιο επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την ανάκτηση επιχειρήσεων από εργαζομένους δεν θα υπερβαίνει τα 15 000 EUR ανά δικαιούχο. 
            
            
               Περίοδος επιλεξιμότητας των δαπανών
            
            
               35.Το Βέλγιο άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 22 Οκτωβρίου 2016. Επομένως, οι δαπάνες σχετικά με τις δράσεις θα είναι επιλέξιμες για χρηματοδοτική συνεισφορά από το ΕΤΠ από τις 22 Οκτωβρίου 2016 έως τις 18 Δεκεμβρίου 2019.
            
            
               36.Το Βέλγιο άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 5 Σεπτεμβρίου 2016. Συνεπώς, οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από τις 5 Σεπτεμβρίου 2016 έως τις 18 Ιουνίου 2020. 
            
            
               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία
            
            
               37.Οι πηγές της εθνικής προχρηματοδότησης ή συγχρηματοδότησης είναι η Δημόσια Υπηρεσία Απασχόλησης της Βαλονίας (FOREM) και η περιφέρεια της Βαλονίας.
            
            
               38.Το Βέλγιο επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.
            
            
               Διαδικασίες διαβούλευσης με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και με τις τοπικές και περιφερειακές αρχές
            
         
         
            
               39.Το Βέλγιο ανέφερε ότι η συντονισμένη δέσμη εξατομικευμένων υπηρεσιών καταρτίστηκε έπειτα από διαβούλευση με την ομάδα εργασίας, η οποία περιελάμβανε τη Δημόσια Υπηρεσία Απασχόλησης της Βαλονίας, τη SOGEPA
                  18
               , τους εκπροσώπους των συνδικαλιστικών οργανώσεων και άλλους κοινωνικούς εταίρους. 
            
            
               Συστήματα διαχείρισης και ελέγχου
            
            
               40.Το Βέλγιο ενημέρωσε την Επιτροπή ότι η διαχείριση και ο έλεγχος της χρηματοδοτικής συνεισφοράς θα ασκείται από τους ίδιους φορείς οι οποίοι είναι υπεύθυνοι για το Ευρωπαϊκό Κοινωνικό Ταμείο (ΕΚΤ).
            
            
               Δεσμεύσεις του οικείου κράτους μέλους
            
            
               41.Το Βέλγιο έδωσε όλες τις αναγκαίες διαβεβαιώσεις όσον αφορά τα ακόλουθα: 
            
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους·
            
            
               –τη συμμόρφωση προς τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις·
            
            
               –οι απολύουσες επιχειρήσεις που συνέχισαν τις δραστηριότητές τους μετά τις απολύσεις έχουν συμμορφωθεί προς τις νόμιμες υποχρεώσεις που διέπουν τις απολύσεις και έχουν μεριμνήσει σχετικά για τους εργαζομένους τους·
            
            
               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης·
            
            
               –τη συμπληρωματικότητα των προτεινόμενων δράσεων προς τις δράσεις που χρηματοδοτούνται από τα διαρθρωτικά ταμεία·
            
            
               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Πρόταση προϋπολογισμού
            
            
               42.Όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  19
               , οι παρεμβάσεις του ΕΤΠ δεν μπορούν να υπερβούν συνολικά, σε ετήσια βάση, το ποσό των 150 εκατομμυρίων EUR (σε τιμές του 2011).
            
            
               43.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό των 4 621 616 EUR, το οποίο αντιστοιχεί στο 60 % του συνολικού κόστους των προτεινόμενων δράσεων, προκειμένου να παρασχεθεί χρηματοδοτική συνεισφορά για την αίτηση.
            
            
               44.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  20
               .
            
            
               Συναφείς πράξεις
            
            
               45.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς στην αντίστοιχη γραμμή του προϋπολογισμού για το ποσό των 4 621 616 EUR.
            
            
               46.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ.
            
            
               Πρόταση
            
         
         
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από
               αίτηση του Βελγίου – EGF/2017/010 BE/Caterpillar 
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  21
               , και ιδίως το άρθρο 15 παράγραφος 4,
            
            
               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  22
               , και ιδίως το σημείο 13,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει στόχο να παρέχει στήριξη σε εργαζομένους που απολύονται και σε αυτοαπασχολουμένους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή διεξαγωγής του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης και να τους βοηθά να επανενταχθούν στην αγορά εργασίας.
            
            
               (2)Όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, οι παρεμβάσεις του ΕΤΠ δεν μπορούν να υπερβούν συνολικά, σε ετήσια βάση, το ποσό των 150 εκατομμυρίων EUR (σε τιμές του 2011)
                  23
               .
            
            
               (3)Στις 18 Δεκεμβρίου 2017 το Βέλγιο υπέβαλε αίτηση για την κινητοποίηση του ΕΤΠ όσον αφορά τις απολύσεις στην επιχείρηση Caterpillar και σε 5 προμηθευτές και την παύση των δραστηριοτήτων (εφεξής «απολύσεις»). Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.
            
            
               (4)Σύμφωνα με το άρθρο 6 παράγραφος 2 του κανονισμού (ΕΕ) αριθ. 1309/2013, το Βέλγιο αποφάσισε να παράσχει εξατομικευμένες υπηρεσίες συγχρηματοδοτούμενες από το ΕΤΠ και σε 300 νέους που βρίσκονται εκτός απασχόλησης, εκπαίδευσης ή κατάρτισης (EAEK).
            
            
               (5)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 4 621 616 EUR σχετικά με την αίτηση που υπέβαλε το Βέλγιο.
            
            
               (6)Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2018, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 4 621 616 EUR σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από την [ημερομηνία της έκδοσής της]
                  24*.
            
            
               Βρυξέλλες,
            
         
         
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  
                        ΕΕ L 347 της 20.12.2013, σ. 855.
               
               
                  
                     (2)
                  
                        Κατά την έννοια του άρθρου 3 του κανονισμού ΕΤΠ.
               
               
                  
                     (3)
                  
                        Κανονισμός (ΕΕ) αριθ. 1046/2012 της Επιτροπής, της 8ης Φεβρουαρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).
               
               
                  
                     (4)
                  
                        ΕΕ L 393 της 30.12.2006, σ. 1.
               
               
                  
                     (5)
                  
                        Τέσσερις προμηθευτές απέλυσαν εργαζομένους εντός της περιόδου αναφοράς και ένας απέλυσε εργαζομένους εκτός της εν λόγω περιόδου. 
               
               
                  
                     (6)
                  
                        Σύμφωνα με την τέταρτη παράγραφο του άρθρου 7 του κανονισμού (ΕΕ) αριθ. 1309/2013.
               
               
                  
                     (7)
                  
                        Από 26 % το 2003 σε 13 % το 2013, ανακοίνωση της Caterpillar προς το διοικητικό συμβούλιο, 28 Φεβρουαρίου 2013.
               
               
                  
                     (8)
                  
                        Eurostat, Annual detailed enterprise statistics for industry (NACE Rev. 2, B-E).
               
               
                  
                     (9)
                  
                  
                        Από 3,1 εκατ. EUR το 2014 σε 8 εκατ. EUR το 2016, Eurostat
                  
                  
                     Eurostat: κωδικός DS016890
                  
               
               
                  
                     (10)
                  
                        Από 25 % το 2003 σε 48 % το 2013.
               
               
                  
                     (11)
                  
                        
                  
                     http://steelbenchmarker.com/files/history.pdf
                  
               
               
                  
                     (12)
                  
                        Caterpillar, ανακοίνωση προς το διοικητικό συμβούλιο, 28 Φεβρουαρίου 2013.
               
               
                  
                     (13)
                  
                        Ο υπολογισμός βασίζεται στον αριθμό των ατόμων που αναζητούσαν εργασία τον Δεκέμβριο του 2016.
               
               
                  
                     (14)
                  
                        
                  
                     https://www.leforem.be/MungoBlobs/44/644/20180212_Chiffres_SeriesStatistiquesMde201801.pdf
                  
               
               
                  
                     (15)
                  
                  
                        
                     
                        http://eur-lex.europa.eu/resource.html?uri=cellar:a59b6beb-7a4f-11e6-b076-01aa75ed71a1.0001.02/DOC_1&format=PDF
                     
                  
               
               
                  
                     (16)
                  
                        Σχέδιο CATCH, Accélérer la Croissance de l'Emploi dans la Région de Charleroi, Septembre 2017    
                        
                  http://www.cat
                  ch-charleroi.be/
               
               
                  
                     (17)
                  
                        Η διαφορά των συνολικών ποσών οφείλεται στη στρογγυλοποίηση.
               
               
                  
                     (18)
                  
                        Η Sogepa είναι ένα επενδυτικό ταμείο που παρέχει επενδυτικές υπηρεσίες και συνοδεύει πρωτοβουλίες αναδιοργάνωσης επιχειρήσεων που βασίζονται σε αξιόπιστα και βιώσιμα οικονομικά και βιομηχανικά έργα.
               
               
                  
                     (19)
                  
                        ΕΕ L 347 της 20.12.2013, σ. 884.
               
               
                  
                     (20)
                  
                        ΕΕ C 373 της 20.12.2013, σ. 1.
               
               
                  
                     (21)
                  
                        ΕΕ L 347 της 20.12.2013, σ. 855.
               
               
                  
                     (22)
                  
                        ΕΕ C 373 της 20.12.2013, σ. 1.
               
               
                  
                     (23)
                  
                        Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
               
               
                  
                     (24)
                  * 
                        Η ημερομηνία θα προστεθεί από το Ευρωπαϊκό Κοινοβούλιο πριν από τη δημοσίευση στην ΕΕ.